Timbroù ar Sav-Heol

Anvet eo bet Levant (ar Sav-Heol e brezhoneg) gant emsaverien gatolik eus Bro-C’hall (da gentañ) e fin an  ur rannvro er reter d'ar Mor Kreizdouar, dezhi bevennoù amresis avat, dindan yev an Impalaeriezh Otoman betek ar Brezel-bed kentañ. Lakaat a reer e-barzh Liban ha Siria dreist-holl, met ivez Palestina, Israel, Hatay (e Republik Turkia bremañ), Jordania hag Irak.

Digoret e voe burevioù-post en Impalaeriezh Otoman gant un toullad stadoù european e dibenn an  evit aesaat an eskemm lizhiri etre implijidi ar c’hoñsuldioù ha pennadurezhioù ar stadoù-se da gentañ. Tamm-ha-tamm e voe aotreet annezidi european da implijout ar servijoù foran ivez.

Prenet e veze timbroù embannet gant ar stad orin ha dreistmoullet eno evit kinnig un talvoud-gwerzh e moneiz ar vro (para ha piastr). Goulenn groñs a reas Turkia ma vije serret ar melestradurezhoù estren-mañ gant ma save a-enep riegezh an Impalaeriezh Otoman. Dre feur-emglev Lausanne sinet e 1923 e voe lakaet un termen d’ar burevioù-post.

An timbroù bet dreistmoullet gant ar meneg LEVANT a voe implijet e-barzh un takad ledanoc’h evit hini ar broioù meneget, rak kavet e voent e Turkia (Kergustentin, an Dardanelloù, Giresun, Izmir…), e Gres (Menez Athos, Thessaloniki hag en Albania (Durrës).


 Alamagn 
E 1884 e voe krog ar velestradurezh alaman da embann timbroù dreistmoullet gant moneiz ar Sav-Heol, da lavaret eo PARA ha PIASTER. Adkavout a reomp rummadoù ar prantad-amzer : an erer dindan ar meneg REICHSPOST, ha Germania. E 1908 e teuas e-maez ur strobad timbroù-kazetennoù moullet warno ar ger "Centimes".

 Aostria 
Timbroù Lombardia-Venezia a voe implijet er Sav-Heol e 1863-64 a-raok ma vefe embannet timbroù espres-kaer, heñvel ouzh re Aostria (warno poltred Franz Joseph Iañ), war-bouez meneg ar moneiz : skrivet e oa soldi (sld) e-lec’h kreuzer (kr) en Aostria.

An heuliadenn timbroù embannet e 1883-86 (an erer daoubennek) a gaver an alc'hwez Kais. Königl. Oesterr. Post warno en Aostria met Imper. Reg. Posta Reg. er Sav-Heol gant prizioù e soldi.
An heuliadoù embannet da c’houde (eus 1890 betek 1914) a voe timbroù aostrian dreistmoullet e PARA ha PIASTER.

 Bro-C'hall 
An timbroù kentañ implijet er Sav-Heol gant ar Burev gall a oa timbroù gant moneiz ar vro : 1 PIASTRE 1 (eus 1885 da 1901). Adalek 1902 e voe kavet ar seurtoù Blanc, Mouchon ha Merson kemmesket :  eus 1 da 20 santim (moneiz c'hall) gant an enskrivadur LEVANT e-barzh ur skoedenn, hag an talvoud-gwerzh e piastroù dreistmoullet war an timbroù uhelañ o friz.
E 1905 e voe ouzhpennet "1 Piastre / Beyrouth" war an timbroù gwerzhet 15 santim.

Ar Brezel-bed kentañ a lakaas an holl vurevioù-post da serriñ d'an 13 a viz Here 1914. Goude ar brezel, ne voe digoret en-dro nemet burev-post Istanbul, etre miz Eost 1921 ha miz Kerzu 1923. 

Gant Nerzhioù ar C'hallaoued dieub a stourme en Impalaeriezh c’hall a-enep Nerzhioù an Ahel e voe embannet e 1942 timbroù Siria dreistmoullet gant FORCES FRANCAISES LIBRES  LEVANT ha kroazioù Loren. Embannet e voe zoken gant ar velestradurezh vilourel ur rummad timbroù gant skeudenn ur marc’heger kañval e kêr Palmyra dismantret, un darn anezho o vezañ dreistmoullet gant ur meilh-dorn hag al lugan RÉSISTANCE.  

 Italia 
Timbroù italian dreistmoullet ESTERO (Estren) a voe moullet adalek 1874 : ar rummad gant niveroù bras (1 ha 2 c) ha poltred Vittorio Emanuele II, ha timbroù gant poltred Umberto Iañ e 1881. Talvoud-gwerzh e PARA ha PIASTRE.
Adalek 1909 e kaver timbroù boutin dreistmoullet gant anv ar gêr emañ ar burev-post eno : COSTANTINOPOLI / DURAZZO / GERUSALEMME / JANINA / SALONICCO / SCUTARI DI ALBANIA / SMIRNE / VALONA.

 Polonia 
Embannet e voe daou rummad timbroù polonat eus 1919 ha 1921 (an erer) dreistmoullet gant LEVANT e liv ruz-tane.

 Rouantelezh-Unanet 
Tro 75 timbr a voe embannet gant un talvoud-gwerzh e PARA ha PIASTRES, hag ouzhpennet an anv LEVANT war rummadoù zo, gant melestradurezh Breizh-Veur eus 1885 da 1921. Pep hini anezho a ginnige pe poltred ar rouanez Victoria pe hini ar roueed Edouarzh VII (1902-1911) ha George VI (1911-1921).

 Roumania 
Nav zimbr a voe embannet gant melestradurezh Roumania er Reter-Nesañ : 3 anezho e 1896 a oa dreistmoullet gant un talvoud-gwerzh 10 para, 20 para pe 1 piastr, ha c’hwec’h hini all e 1919 dreistmoullet gant POSTA ROMANA CONSTANTINOPLE hag al lizherennoù F (arouez « Ferdinand », roue Roumania) ha P.T.T. (Postoù, Pellgomz ha Pellskriver), mui bloaz an embann.

 Rusia 


Brasañ embregerezh mordreizherioù Impalaeriezh Rusia e oa ar gKompagnunezh Rusian Moraerezh ha Kenwerzh (e rusianeg : Русское общество пароходства и торговли pe РОПИТ), staliet en Odesa (Ukraina). Krouet e oa bet e 1856 ha paouez a reas da vont en-dro e 1918, goude an Dispac’h bolchevik

Eus 1863 da 1914 e veze meret an holl vurevioù-post rusian en Impalaeriezh otoman gant an embregerezh РОПИТ.

An timbr kentañ o kinnig un erer daoubennek en e greiz a voe embannet e 1863. Implijet e voe evit paeañ ar frejoù-post ret evit kas kazetennoù da dTurkia. Kachedet e oa er burev-post ma oa degemeret. Dre me oa peget un hanterenn anezhañ war ar gazetenn, an hanterenn all war ur vandenn baper e veze rannet e daou damm alies. 

E 1865 e teuas er-maez ur rummad timbroù nann-kranellet gant pennlizherennoù an embregerezh РОПИТ, arouez an impalaeriezh ha tresadenn ul lestr.

E 1909 e voe dreistmoullet timbroù heñvel ouzh re Rusia an amzer-se gant anv pep kêr ma oa un ti-post rusian enni. Kavout a reer eta timbroù-boutin bihan gant tresadenn ur vag er c’hreiz e-lec’h ar skoed-ardamez, hag ar meneg 1857 1907, mui un anv-lec'h : Rizeh, Salonique, Smyrne, Trebizonde, Mont Athos (pe G. AOONZ), Kerassunde, Metelin, Ierusalem, Beyrouth, Constantinople, Dardanelles pe Jaffa. Ar stumm c’hallek eus an anv-lec’h a zo bet dibabet, o vezañ eo ar galleg yezh ofisiel Unvaniezh Postoù ar Bed moarvat, ha perzh Bro-C'hall er rann-se eus ar bed.

 Pennadoù kar 
Timbroù Siria
Timbroù (Impalaeriezh Otoman ha) Turkia

Sav-Heol - Burevioù estren, Timbroù
Rummad:Turkia